61976J0080
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 3ης Μαρτίου 1977 (
*1
)
Αντικείμενο της υποθέσεως:
Ερμηνεία, κυρίως, του άρθρου 6 του κανονισμού (ΕΟΚ) 1134/68 του Συμβουλίου, της 30ής Ιουλίου 1968, περί καθορισμού των κανόνων εφαρμογής του κανονισμού (ΕΟΚ) 653/68 περί των όρων τροποποιήσεως της αξίας της λογιστικής μονάδας που χρησιμοποιείται για την κοινή γεωργική πολιτική (ΕΕιδ. Έκδ. 03/004, σ. 3).
Διατακτικό της αποφάσεως:
Κατά την ορθή έννοια του άρθρου 6 του κανονισμού 1134/68, σε συνδυασμό με τον κανονισμό 756/70, το ποσό της ενισχύσεως για το αποκορυφωμένο γάλα σε σκόνη που μεταποιήθηκε σε τυρίνη πριν από τις 7 Οκτωβρίου 1974, αλλά διατέθηκε στο εμπόριο μετά την ημερομηνία αυτή, πρέπει να υπολογίζεται με αναφορά στο συντελεστή μετατροπής μεταξύ της ιρλανδικής λίρας και της λογιστικής μονάδας, ο οποίος ίσχυε κατά την ημέρα που το προϊόν διατέθηκε στο εμπόριο.
Πρόταση του γενικού εισαγγελέα:
Πρότεινε να δοθεί η εξής απάντηση:
Το ποσό της ενισχύσεως που δικαιούται ο παρασκευαστής τυρίνης ή τυρινικών αλάτων δυνάμει του άρθρου 2 του κανονισμού ΕΟΚ 987/68 του Συμβουλίου πρέπει να υπολογίζεται με αναφορά στη συναλλαγματική ισοτιμία μεταξύ της λογιστικής μονάδας και του εθνικού νομίσματος στο οποίο πρόκειται να καταβληθεί η ενίσχυση, που ίσχυε κατά την ημέρα διαθέσεως των προϊόντων στο εμπόριο.
(
*1
)	Γλώσσα διαδικασίας: η αγγλική.